ये हैं बैंक की CHAIRMAN, चूले पर बनाती है खाना और रहती हैं झोपड़ी में

(चूल्हे पर खाना बनाती हुईं समृद्धि बैंक की अध्यक्ष रेवाबाई)

बड़वानी. मध्यप्रदेश में बड़वानी से 50 किमी दूर गंधावल में समृद्धि बैंक की अध्यक्ष रेवाबाई ने अपने जिद से सामाजिक और आर्थिक बदलाव लेकर आई। भास्कर संवाददाता जब रेवाबाई से मिलने उनके घर पहुंचा तो हैरान रह गया। पहाड़ियों के बीच एक छोटे से पुराने घर को देखकर ऐसा नहीं लगा कि यहां गंधावल समृद्धि बैंक की अध्यक्ष रहती हैं, जो बैंक 65 लाख रुपए का कर्ज बांट चुका है। पगडंडी से होते हुए हम झोपड़ी तक पहुंचे। आवाज लगाई रेवाबाई हैं। अंदर से आवाज आई। हां। आप बैठें मैं आती हूं। मुस्कान लिए लाल साड़ी पहने आई रेवाबाई की बातों से एक पल भी ऐसा नहीं लगा कि वे स्कूल नहीं गई।

उन्होंने अपने दम पर खुद की तकदीर और क्षेत्र की सूरत बदल दी है। अब महिलाएं वक्त-बेवक्त जरूरत पर किसी साहूकार के आगे हाथ नहीं फैलाती। महीने में एक बार मीटिंग करती हैं। हर बार अलग-अलग जगह। हर सदस्य की जरूरत का पूरा ध्यान रखा जाता है। रेवाबाई कहती हैं शुरुआत में हमने भी नहीं सोचा था कि एक बैंक समृद्धि से हमारा जीवन इतना बदल जाएगा।

आगे की स्लाइड में पढ़ें रेवाबाई को खुद पहला लोन मिला 1000 रुपए